laion/Wikipedia-Exotic huggingface dataset:
জমিয়ত উল মুমিনাত, হায়দ্রাবাদ, ভারত

জমিয়ত উল মুমিনাত ভারতের হায়দ্রাবাদ অবস্থিত একটি ইসলামি বিশ্ববিদ্যালয়। বিশ্ববিদ্যালয়টি শুধু মেয়েদের পাঠদান করায়। এটি ১৯৯১ সালে প্রতিষ্ঠিত হয়। জমিয়ত উল মুমিনাতে নারী পণ্ডিতদের নিয়ে দার উল ইফতা (মুফতিদের সংগঠন, যেখান থেকে ফতোয়া দেওয়া হয়) নামের একটি ধর্মীয় সংগঠন রয়েছে। সংগঠনটি মুসলিম মহিলাদের সাথে সম্পর্কিত বিষয়গুলোর ধর্মীয় রায় (ফতোয়া) দেয়। সংগঠনটি বিশ্বের প্রথম দিকের এবং বিশেষত ভারতীয় মুসলমানদের মধ্যে অন্যতম হিসাবে বিবেচিত হয়। আধুনিক প্রযুক্তি গ্রহণ করে এটি ইমেলের মাধ্যমে ফতোয়া প্রদান করে এবং তার একটি নিজস্ব ওয়েবসাইট পরিছালনা করে। "Women allowed to train as muftis in city"। The Times of India। ৩০ আগস্ট ২০০৩। ২৭ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১১।  "College for women muftis to open in city this Sunday"। The Times of India। ১৭ সেপ্টেম্বর ২০০৩। ২৭ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১১।  "Women allowed to train as muftis in city"। The Times of India। ৩০ আগস্ট ২০০৩। ২৭ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১১।  CS1 maint: discouraged parameter (link) "In India, Rulings for Women, by Women"। Washington Post Foreign Service। ৫ অক্টোবর ২০০৩। পৃষ্ঠা A28। ৮ জানুয়ারি ২০০৪ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১১।  প্রাতিষ্ঠানিক ওয়েবসাইট ইনস্টিটিউশনে সুবিধা এবং পরিষেবা ডেকান হেরাল্ড ওয়েব্যাক মেশিনে আর্কাইভকৃত ৫ মার্চ ২০১৬ তারিখে শিকাগো ট্রিবিউন ওয়েব্যাক মেশিনে আর্কাইভকৃত ২০১২-১০-০৭ তারিখে
আল কামাল ফি আসমাইর রিজাল

আল কামাল ফি আসমাইর রিজাল (আরবি: الكمال في أسماء الرجال) হলো দ্বাদশ শতাব্দীর ইসলামি পণ্ডিত আবদুল গণি আল মাকদিসি (৬০০ হি:) প্রণীত রিজাল শাস্ত্রের একটি বিখ্যাত সংকলন বই, যা হাদিস বর্ণনাকারীদের জীবন চরিত্র হিসেবে পরিচিত। হাফিজ আবদুল গণি আল মাকদিসি দামেস্ক-এর বাসিন্দা এবং হাম্বলি মাজহাব-এর লোক ছিলেন। পরবর্তীতে এর ওপর ভিত্তি করে এই বিষয়ের বিস্তৃত রচনার প্রাচীর তৈরি হয়। সুন্নি গ্রন্থের তালিকা সহীহ বুখারী সহীহ মুসলিম সুনান-এ-ইবনে মাজাহ সুনানে আবু দাঊদ সুনান আল-তিরমিজী সুনানে নাসাই الرسالۃ المستطرفۃ ،مؤلف : محمد بن جعفر الكتانی الناشر : دار البشائر الإسلاميہ - بيروت
রামফল মন্ডল

রামফল মন্ডল (৬ আগস্ট ১৯২৪ - ২৩ আগস্ট ১৯৪৩) একজন ভারতীয় মুক্তিযোদ্ধা ছিলেন। ১৯৪৩ সালের ২৩ আগস্ট ব্রিটিশ সরকার তাকে ফাঁসি দেয় । ১৯৪২ সালের ২৪ আগস্ট ব্রিটিশ সরকারের তৎকালীন সীতারামারি মহকুমা অফিসার হরদীপ নারায়ণ সিংহ, পুলিশ পরিদর্শক রামমূর্তি ঝা, হাভিলদার শ্যামলাল সিংহ এবং চাঁদ দারাবেশি সিংহকে ২৪ শে আগস্ট, গাদাসা থেকে হত্যা করার অভিযোগে তাদের বিরুদ্ধে অভিযুক্ত করা হয়েছিল ।  রায়, প্রকাশ। "বিস্মৃত বিপ্লবী"। বিপ্লবীদের জীবনী।  "ऐतिहासिक होगा अमर शहीद रामफल मंडल का शहादत समारोह"। दैनिक जागरण। 27 फ़रवरी 2018 তারিখে মূল থেকে আর্কাইভ করা। সংগ্রহের তারিখ 20 अगस्त 2016।  এখানে তারিখের মান পরীক্ষা করুন: |সংগ্রহের-তারিখ=, |আর্কাইভের-তারিখ= (সাহায্য) "वर्तमान बिहार के प्रथम बिहारी अमर शहीद रामफल मंडल"। dhanuk.com। जून 21, 2016। 16 जनवरी 2017 তারিখে মূল থেকে আর্কাইভ করা। সংগ্রহের তারিখ 15 जनवरी 2017।  এখানে তারিখের মান পরীক্ষা করুন: |তারিখ=, |সংগ্রহের-তারিখ=, |আর্কাইভের-তারিখ= (সাহায্য)
কামিনী কুমার দত্ত

কামিনী কুমার দত্ত (২৫ জুন ১৮৭৮ - ৪ জানুয়ারি ১৯৫৯) হলেন একজন বাঙালি আইনজীবী সমাজকর্মী, রাজনীতিবিদ। দেশ বিভাগের আগে ভারতীয় উপমহাদেশের বাংলাদেশ অংশে এবং পরে পূর্ব পাকিস্তানে তিনি রাজনীতিবিদ হিসেবে সক্রিয় ছিলেন। পাকিস্তানের সংবিধান রচনা কমিটির সদস্য ছাড়াও তিনি প্রথমে দেশটির আইনমন্ত্রী ও পরবর্তীতে স্বাস্থ্যমন্ত্রী হিসাবে দায়িত্ব পালন করেন। কামিনী কুমারের জন্ম তৎকালীন বাংলা প্রদেশের ত্রিপুরা জেলার (বর্তমানের বাংলাদেশের কুমিল্লা জেলার) মুরাদনগর উপজেলার শ্রীকাইল গ্রামে জন্মগ্রহণ করেন। তার পিতা কৃষ্ণকুমার দত্ত চট্টগ্রাম সরকারি কলেজিয়েট হাইস্কুলের প্রধান পণ্ডিত ছিলেন। কামিনী কুমারের শিক্ষাজীবন শুরু হয় তার পিতার কর্মস্থল চট্টগ্রামে। চট্টগ্রাম সরকারি উচ্চ বিদ্যালয় হতে মেট্রিকুলেশন পাশের পর তিনি কোলকাতা রিপন কলেজ হতে স্নাতক উত্তীর্ণ হন। পরবর্তীতে কোলকাতা বিশ্ববিদ্যালয় হতে আইন বিষয়ে ডিগ্রি লাভ করেন। পাকিস্তানের সংবিধান রচনা কমিটির সদস্য ছাড়াও তিনি প্রথমে দেশটির আইনমন্ত্রী ও পরবর্তীতে, ১৯৫৬ সালে স্বাস্থ্যমন্ত্রী হিসাবে দায়িত্ব পালন করেন। মুহম্মদ আবদুস সালাম (জানুয়ারি ২০০৩)। "দত্ত, কামিনীকুমার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৮ মে ২০২১।  ইউআরএল–উইকিসংযোগ দ্বন্দ্ব (সাহায্য) "Kamini Kumar Dutta"। নিউইয়র্ক টাইমস। ৬ জানুয়ারি ১৯৫৯। পৃষ্ঠা ৩৩। সংগ্রহের তারিখ ৮ মে ২০২১।  "Kamini Kumar Dutta: A true legend"। Dhaka Tribune। ৩১ জুলাই ২০১৩। সংগ্রহের তারিখ ৮ মে ২০২১।  কামিনী কুমার দত্ত — বাংলাপিডিয়া
মাস্টার আমীর চাঁদ

আমীরচাঁদ বা মাস্টার আমীরচাঁদ (জন্ম:- ১৮৬৯ -মৃত্যু:- ৮ মে ১৯১৫) স্বাধীনতা সংগ্রামের ইতিহাসে একজন অন্যতম বিপ্লবী ছিলেন মাস্টার আমীরচাঁদ। তিনি মহান বিপ্লবী লালা হরদয়াল-এর সংস্পর্শে আসেন এবং বিপ্লব মন্ত্রে দীক্ষিত হন। তারপর রাসবিহারী বসুর ঘনিষ্ঠ সহযোগী হন। তিনি গদর পার্টির কার্যক্রমে অংশগ্রহণ করেছিলেন এবং উত্তর ভারত জুড়ে বিপ্লবী রচনার সংমিশ্রণ করেছিলেন। আমির চাঁদ ভাইসরয় লর্ড হার্ডিঞ্জের উপর বোমা নিক্ষেপের ষড়যন্ত্রে ধরা পড়েছিলেন। মাস্টার আমির চাঁদ, ভাই বালমুকুন্দ , অবোধ বিহারী এবং বসন্ত বিশ্বাস ষড়যন্ত্রের মামলায় জড়িয়ে পড়েন। ১৯১৫ সালের ৮ ই মে দেশপ্রেমীদের মৃত্যুদণ্ড দেওয়া হয়েছিল। আমীরচাঁদ জন্মগ্রহণ করেন ১৮৬৯ সালে দিল্লির একটি বৈশ্য পরিবারে। পড়াশোনার জন্য তিনি দিল্লির সেন্ট স্টিফেন কলেজে ভর্তি হন। তিনি দিল্লির সেন্ট স্টিফেন কলেজের ছাত্র ছিলেন। আমির চাঁদ পেশায় একজন শিক্ষক ছিলেন। দেশপ্রেমের প্রতি বিশ্বাস তাঁর মনে এতটাই দৃঢ় ছিল যে স্বদেশী আন্দোলনের সময় তিনি হায়দ্রাবাদের বাজারে একটি স্বদেশী স্টোর খোলেন, সেখানে তিনি দেশপ্রেমিক এবং বিপ্লবী সাহিত্যের ছবি বিক্রি করতেন। তিনি দিল্লিতে একটি দেশীয় প্রদর্শনীও করেছিলেন। আমির চাঁদ, অবোধ বিহারী, ভাই বালমুকুন্দ এবং বসন্ত কুমার বিশ্বাস তাঁরা বিপ্লবী কর্মকাণ্ডে সাথে ছিলেন। বাংলার বিপ্লবী দল ও দিল্লির একটি বিপ্লবী দল ২৩ শে ডিসেম্বর ১৯১২ সালে লর্ড হার্ডিঞ্জকে হত্যা করার পরিকল্পনা করেন। ঠিক সেদিন তারা দিল্লির চাঁদনী চকে লর্ড হার্ডিঞ্জের ওপর বোমা নিক্ষেপ করেন। ভাইসরয় এতে বেঁচে গিয়েছিলেন, তবে তার দেহরক্ষীরা নিহত হয়েছিল।বোমাটি রাসবিহারী বোসের সহযোগী বসন্ত কুমার বিশ্বাস নিক্ষেপ করেছিলেন, তবে এর পরিকল্পনার মূল পরিকল্পনাকারী ছিলেন মাস্টার আমির চাঁদ। রাসবিহারী বসু ব্রিটিশ পুলিশের কাছ থেকে পালিয়ে জাপানে চলে যান, কিন্তু পুলিশ একটি দীর্ঘায়িত অনুসন্ধানের পরে ৯ই ফেব্রুয়ারি ১৯১৪ সালে আমীরচাঁদকে গ্রেফতার করতে সক্ষম হয়। সে সময় তিনি দিল্লির রামজাস হাই স্কুলে বিনা বেতনে পড়াতেন।  মাস্টার আমির চাঁদ, ভাই বালমুকুন্দ , অবোধ বিহারী এবং বসন্ত কুমার বিশ্বাস ষড়যন্ত্রের মামলায় জড়িয়ে পড়ে। প্রথম তিনজনকে ফাঁসি দেওয়া হয়েছিল এবং বসন্ত বিশ্বাসের অল্প বয়স হওয়ার কারণে বসন্ত কুমারকে প্রথমে কালাপানী শাস্তি দিয়েছিলেন, তারপরে তার সাজাও আবেদনে পরিবর্তন করা হয়েছিল এবং ফাঁসির রায় রায় শোনানো হয়েছিল্। ৮ই মে ১৯১৫ সালে মাস্টার আমির চাঁদ সহ আরো দুজন বিপ্লবী ফাঁসি দেওয়া হয়েছিল। রায়, প্রকাশ। "বিস্মৃত বিপ্লবী"। বিপ্লবীদের জীবনী।  রায়, প্রকাশ (২০২১)। ক্ষমা নেই দেশদ্রোহী প্রথম খণ্ড। চেন্নাইআইএসবিএন=‎978-1-68494-815-4: নোশনপ্ৰেস চেন্নাই তামিলনাড়ু।
গোক মাদ্রাসা

গোক মাদ্রাসা (আক্ষরিক অর্থে: "স্বর্গীয় মাদ্রাসা" বা "নীল মাদ্রাসা"), এছাড়াও সাহিবিয়ে মাদ্রাসা হিসাবে পরিচিত তুরস্কের শিভসে অবস্থিত একটি ইসলামি শিক্ষা প্রতিষ্ঠান (মাদ্রাসা)। মাদ্রাসাটি ১৩ শতকে নির্মিত হয়। ১২৭৭ সালে পারভানের মৃত্যুর পর রুম সালতানাতের উজির এবং কার্যত শাসক সহিপ আতা ফাহরেতিন আলী এই মাদ্রাসাটি নির্মাণ করেন। ১২৭১ সাল পর্যন্ত তিনি সাধারণত পারভানের সাথেই ছিলেন। তিনি আনাতোলিয়ায় অনেক ভবন নির্মাণ করেন। গোক মাদ্রাসা সেগুলোর মধ্যে একটি অন্যতম স্থাপনা। গোক মাদ্রাসা মূল নামসাহিবিয়ে, যা সহিপ আতা নামকরণ করেন। ভবনে ব্যবহৃত আকাশী-নীল টাইলসগুলির কারণে এটি সাধারণত গোক মাদ্রাসা নামে পরিচিত। কোনিয়ার স্থপতি a[›]b[›] "কালোয়ান" ( বাইজেন্টাইন গ্রিক: Καλό Γιάννη, "কালো ইয়ান্নি", আক্ষরিক অর্থে 'ভাল জন') দ্বারা মাদ্রাসাটি নকশা করা হয়েছিল। মূলত এটি একটি দ্বিতল ভবন ছিল। ৩০ জন ব্যক্তির জন্য একটি হাম্মাম (তুর্কি স্নান) এবং একটি লঙ্গরখানা ছিল। কিন্তু বর্তমানে নীচের তলার মাত্র ১৩ টি কক্ষ রয়েছে। এটি ১৮২৩ সালে পুননির্মাণ করা হয়েছিল এবং ১৯২৬ সাল পর্যন্ত ব্যবহৃত হচ্ছিল। মাদ্রাসার প্রবেশপথের প্রতিটি পাশে একটি করে মোট দুটি ২৫ মি (৮২ ফু) উচ্চতা বিশিষ্ট মিনার রয়েছে। ভবনের প্রস্থ ৩১.২৫ মি (১০২.৫ ফু)। মাদ্রাসার উঠানের আয়তন ২৪.২৫ মি × ১৪.৪০ মি (৭৯.৬ ফু × ৪৭.২ ফু)। এখানে দুটি বিভাগ রয়েছে একটিতে মসজিদ এবং অন্যটিতে শ্রেণিকক্ষ রয়েছে। মধ্যযুগে ইসলামি দেশসমূহ ভাকফ (ওয়াকফ) ছিল আয়ের উৎস। ভিত্তি রক্ষণাবেক্ষণের পাশাপাশি কর্মীদের বেতনের জন্য এই আয় ব্যবহার করা হত। গোক মাদ্রাসার ক্ষেত্রে ৮৫ টি বাজার, নয়টি গ্রাম, দুটি খামার এবং অন্যান্য কিছু উৎস ভাকফ হিসাবে ব্যবহৃত হত। প্রবেশপথের মুকার্নাস। মাদ্রাসার মিনার ডান দিক থেকে পুননির্মাণের সময় বাম দিক থেকে পুননির্মাণের সময় মাদ্রাসার প্রবেশপথ পুননির্মাণের আগে মাদ্রাসার কোণের সজ্জা পুননির্মাণের আগে মাদ্রাসার ভিতরের ছাদ পুননির্মাণের সময়ে মাদ্রাসার মিনার তপুননির্মাণের আগে মাদ্রাসার প্রবেশপথ পুননির্মাণের আগে মাদ্রাসার প্রবেশপথের কারুকার্য তপুননির্মাণের আগে মাদ্রাসার প্রবেশপথের কারুকার্য পুননির্মাণের আগে মাদ্রাসার প্রবেশপথের কারুকার্য পুননির্মাণের আগে মাদ্রাসার প্রবেশপথের পাশের দৃশ্য পুননির্মাণের আগে মাদ্রাসার কারুকার্য পুননির্মাণের আগে মাদ্রাসার কারুকার্য ^ a: সম্ভবত আর্মেনিয়ান উৎস ^ b: সম্ভবত ক্যাপাডোসিয়ান গ্রীক উৎস "Arcnet"। ২০১২-১১-৩০ তারিখে মূল থেকে আর্কাইভ করা। সংগ্রহের তারিখ ২০১৩-০৬-১৯।  http://eskidergi.cumhuriyet.edu.tr/makale/1290.pdf ওয়েব্যাক মেশিনে আর্কাইভকৃত ১৩ জুলাই ২০১৯ তারিখে (তুর্কি ভাষায়) А. Л. Якобсон (১৯৮৩)। "Сельджукские отклики на темы армянский средневековой архитектуры." (পিডিএফ)। № 4 . стр-цы. 126-130. ISSN 0135-0536। Историко-филологический журнал। ২০১৩-০১-০৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১২-১১-১৭।  Maxim Yevadian: Les Seldjouks et les architectes arméniens, Les Nouvelles d'Arménie Magazine, Nr. 156, October 2009, p. 73. Ars Islamica / Detroit Institute of Arts. Research Seminary in Islamic Art / University of Michigan Press, 1939 - p. 67 La signature Kaloyan du Gok Medrese de Sivâs (1270) est également arménienne Speros Vryonis (১৯৮১)। Studies on Byzantium, Seljuks, and Ottomans। পৃষ্ঠা 282। Perhaps the best known of these architects was the Greek from Konya, Kaloyan, who worked on the Ilgin Han in 1267-8 and three years later built the Gök Medrese of Sivas.  উইকিমিডিয়া কমন্সে গোক মাদ্রাসা সংক্রান্ত মিডিয়া রয়েছে।
ফজল ইলাহি ওয়াজিরাবাদি

মাওলানা ফজল ইলাহি ওয়াজিরাবাদি (১২ আগস্ট ১৮৮২ - ৫ মে ১৯৫১) (উর্দু: مولوی فضل الٰہی وزیرآبادی) ছিলেন একজন পাকিস্তানি ইসলামি পণ্ডিত ও স্বাধীনতা সংগ্রামী। ওয়াজিরাবাদি ওয়াজিরাবাদের স্কচ মিশন স্কুল থেকে প্রাথমিক শিক্ষা লাভ করেন। অল্প বয়সেই তিনি আব্দুল মান্নান ওয়াজিরাবাদির কাছ থেকে পবিত্র কুরআন অনুবাদ ও ধর্মতত্ত্ব সহ অন্যান্য শিক্ষালাভ করেন। জিহাদ-ই কাশ্মীর মাসআলাহ-ই জিহাদ-ই কাশ্মীর আওর উসকি মুখতাসার তারীখ কাওয়াইভিফ-ইয়াঘিস্তানান ১৯৫১-র ৫ মে তার মৃত্যু হয়। তাকে বালাকোটে নিয়ে গিয়ে সমাধিস্থ করা হয়েছিল। তার মৃতদেহটি ট্রাকে করে বালাকোটে নিয়ে যাওয়া হয় এবং কবরস্থানে সমাধিস্থ করা হয়, যেখানে সৈয়দ আহমদ বেরলভি এবং শাহ ইসমাইল দেহলভিকেও সমাধিস্থ করা হয়েছিল। Dr. Zahid Shah; Prof. Dr. Jehanzeb Khalil। "FREEDOM STRUGGLE IN COLONIAL INDIA: JEHAD OF MAULVI FAZAL ELAHI" (পিডিএফ)। ১৮ জুন ২০২২ তারিখে মূল (পিডিএফ) থেকে আর্কাইভ করা। সংগ্রহের তারিখ ১ মে ২০২১।  Dr. Maqbool Ahmad Makki (জুন ২০১৩)। "مولانا فضل الہٰی رحمہ اللہ علیہ وزیر آبادی کی قیامِ پاکستان کے حوالے سے خدمات کا مختصر جائزہ"। usvah.org। সংগ্রহের তারিখ ১ মে ২০২১।  "Faz̤l Ilāhī Vazīrābādī"। openlibrary.org। সংগ্রহের তারিখ ১ মে ২০২১।
দিবাং নদী

দিবাং নদী ব্রহ্মপুত্ররএকটি উপনদী। অরুনাচল প্রদেশের মিশমি পাহাড়ে উতসারিত হয়ে ভারতের উত্তর-পূর্ব রাজ্যগুলির মধ্যে দিয়ে বয়ে গেছে দিবাং। দিবাংয়ের সূচনা অরুণাচল প্রদেশের উচ্চ দিবাং উপত্যকা জেলার ইন্দো-চীনা সীমান্তে কেয়া পাসের নিকটে। অরুণাচল প্রদেশের মধ্যে নদীর জল নিষ্কাশন অববাহিকা দিবাং উপত্যকা এবং নিম্ন দিবাং উপত্যকার জেলা জুড়ে বিস্তৃত। দিবাংয়ের উপরের অংশে অবস্থিত মিশ্মি পাহাড় থেকে উতসারিত হয়ে বোমজির, দাম্বুক প্রভৃতির মধ্যে দিয়ে সমভূমিতে প্রবেশ করে দিবাং নদী। বোমজির (নিজামঘাট) এবং সাদিয়ার মধ্যে দিবাংয়ের একটি খাড়া নদীর ঢাল রয়েছে এবং এটির উচ্চতা ৪ থেকে ৯ কিলোমিটার (২ থেকে ৬ মা)। দিবাং প্রায়শই তার গতিপথ পরিবর্তন করে, ফলস্বরূপ বন্যা হয় এবং এর তীরবর্তী অঞ্চলে আবাদযোগ্য জমি এবং বন ধ্বংস হয়। নদীর সর্বমোট দৈর্ঘ্য ১৯৫ কিলোমিটার (১২১ মা)। দিবাং অসমের শহরে সাদিয়ার নিকটে ডিব্রু-সাইখোয়া অভয়ারণ্যের উত্তরে লোহিত নদীতে মিলিত হয়। সিসার, মাথুন, টাঙ্গন, ড্রাই, ইথুন এবং এমরা দিবাংয়ের প্রধান উপনদী। এই নদীগুলির বেশিরভাগই পাহাড়ের উপরের অংশে দিবাং নদীতে মিশেছে, ফলে এটি প্রশস্ত আকারের অববাহিকা অঞ্চল পাওয়া যায়। ২০০৮ সালে, প্রধানমন্ত্রী মনমোহন সিং নিম্ন দিবাং উপত্যকা জেলার দিবাং বহুমুখী প্রকল্পের অংশ হিসাবে একটি ৩০০০ মেগাওয়াট জলবিদ্যুতের ভিত্তি প্রস্তর স্থাপন করেছিলেন। প্রস্তাবিত দিবাং বাঁধ, ২৮৮ মিটার (৯৪৫ ফু), সমাপ্তির পরে ভারতের বৃহত্তম বাঁধগুলির মধ্যে একটি হবে। "Damming Dibang River: Mishmi's resistance against 3000 MW Dibang Multipurpose Project"। ৭ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩।  "Dibang Multipurpose Project - Chapter-4: Water Resources" (পিডিএফ)। WAPCOS Limited। ১৮ অক্টোবর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩।  "Restoration Proposal for Dibang & Lohit Rivers"। ১৭ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩।  "Dibang sub basin of Brahmaputra Basin"। National Institute of Hydrology। ১ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩।  "Damming Dibang River: Mishmi's resistance against 3000 MW Dibang Multipurpose Project"। ৭ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Disquiet in Dibang"। ১৫ মে ২০০৮। ১৩ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩।  "Protests against public hearing on Dibang dam"। The Assam Tribune। ৫ মার্চ ২০১৩। ১৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩।
বরদরাজপুরম

বরদরাজপুরম দক্ষিণ ভারতের তামিলনাড়ু রাজ্যের কাঞ্চীপুরম জেলার শ্রীপেরুম্বুদুর তালুকের অন্তর্গত একটি বৃহৎ গ্রাম। এটি ভৌগোলিকভাবে মুড়িশূর ও মণ্ণিবক্কমের মাঝে অবস্থিত। এর অবস্থান শ্রীপেরুম্বুদুর রাজ্য মহাসড়কের ওপর তাম্বরম পৌরসভা থেকে সাড়ে ছয় কিলোমিটার দক্ষিণ-পশ্চিমে। প্রশাসনিকভাবে এটি কুন্দ্রতুর পঞ্চায়েত সমিতির সদস্যভুক্ত গ্রাম। অনুন্নত নিকাশি ব্যবস্থার কারণে প্রতিবছর চেন্নাই শহরের দক্ষিণ পশ্চিম দিকে মুড়িশূর ও বরদরাজপুরম লোকালয়ে জলমগ্নতা দেখা যায়। ২০১৮ খ্রিস্টাব্দে বৃহত্তর চেন্নাই পৌরনিগমের অন্তর্ভুক্ত হওয়ার পরও এই সমস্যার বিশেষ সমাধান হয় না। ২০২০ খ্রিস্টাব্দের জুলাই মাসে স্থানীয়রা এই সংক্রান্ত সমস্যা সমাধানের দাবি পেশ করে। সরকারি আধিকারিকদের মতামত অনুসারে সেম্বরমবক্কম জলাশয় থেকে একটি ১৩ কিলোমিটার পাইপলাইন তৈরীর পরিকল্পনা করা হচ্ছে। ২০১১ খ্রিস্টাব্দে ভারতের জনগণনা অনুসারে বরদরাজপুরমের জনসংখ্যা হয় ৫,৮৪৬ জন, যেখানে পুরুষ ২,৯৩১ জন ও নারী ২,৯১৫ জন অর্থাৎ প্রতি হাজার পুরুষে ৯৯৫ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৬৫৮ জন যেখানে শিশুপুত্র সংখ্যা ৩৩৮ জন এবং শিশুকন্যা সংখ্যা ৩২০ জন। জনসংখ্যা অনুপাতে শিশু ১১.২৬ শতাংশ। শহরটির সাক্ষরতার হার ছিল ৮৮.৪২ শতাংশ যেখানে পুরুষ সাক্ষরতার হার ৯১.৩৬ শতাংশ ও নারী সাক্ষরতার হার ৮৪.৪৭ শতাংশ। শহরে মোট পরিবার সংখ্যা ১,৪৩০ টি। মোট তফশিলি জাতি ও তফশিলি উপজাতি যথাক্রমে ১,৮১২ ও ৭ জন। মোট শ্রমজীবী ২,৩৪৫ জন। https://tnrd.gov.in/databases/census_of_india_2011TN/pdf/01-Kancheepuram.pdf&ved=2ahUKEwivm-__g7rwAhXo8XMBHYUODu8QFjAAegQIBBAC&usg= https://www.thehindu.com/news/cities/chennai/flood-mitigation-measures-under-way-at-varadharajapuram/article31991940.ece/amp/ "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/town/629384-neelankarai-tamil-nadu.html
কোলং নদী

কোলং নদী বা কাইলাং (অসমীয়া:কলং) হল ব্রহ্মপুত্র নদের একটি উপনদী, যা অসমের নগাঁওয়ের কাছে ব্রহ্মপুত্র নদ থেকে উতসারিত হয়ে আবার গুয়াহাটির কাছে গিয়ে ব্রহ্মপুত্রতে মিশেছে। উপনদীটি প্রায় ২৫০ কিলোমিটার (১৬০ মা) দীর্ঘ এবং নগাঁও, মরিগাঁও এবং কামরূপ জেলাগুলির মধ্যে দিয়ে প্রবাহিত; পথে, বেশ কয়েকটি ছোট নদী (যেমন দিজু, মিসা এবং অন্যান্য) এর সাথে মিলিত হয়। এই নদীটি নগাঁও শহরতলির কেন্দ্রস্থল দিয়ে প্রবাহিত হয়েছে এবং শহরটিকে নগাঁও এবং হয়বরগাঁওয়ে বিভক্ত করেছে। ঔপনিবেশিক যুগে, যদিও নদীটি যাত্রী ও পণ্য পরিবহনের জন্য বহুল ব্যবহৃত হত বলে জানা যায়, যেহেতু সেই সময়ে সড়ক এবং রেল সংযোগ অনুন্নত ছিল, নদী পরিবহনের বেশি প্রয়োজন ছিল। এ কারণেই ব্রিটিশ ঔপনিবেশিক প্রশাসন নদীর তীরে প্রায় পুরানিগুদামে জেলা সদর স্থাপন করেছিল। অতীতে বর্ষাকালে নদীটি বর্তমান নগাঁও ও মরিগাঁও জেলাগুলির নিম্নভূমি অঞ্চলগুলিতে বন্যার দ্বারা বিপর্যয় সৃষ্টি করত, কারণ এটি ব্রহ্মপুত্র থেকেও প্রচুর পরিমাণে জলপ্রবাহ পেত। ১৯৬০ এর দশকের একসময়, এরকমই এক বন্যায় নগাঁও শহরের অস্তিত্ব হুমকির মুখে পড়েছিল। পরবর্তীকালে জাখালবান্ধার হাতিমুরা অঞ্চলে নদীর মুখ স্থায়ীভাবে বন্ধ হয়ে গিয়েছিল, ফলে নদীটি কেবলমাত্র ছোট নদী গুলি থেকে ব্রহ্মপুত্রের জল পেতে পারে। ২০১৩ সালে, কেন্দ্রীয় দূষণ নিয়ন্ত্রণ বোর্ডের (সিপিসিবি) রিপোর্টে কোলং নদী ভারতের সবচেয়ে দূষিত নদীগুলির মধ্যে একটি হিসাবে চিহ্নিত করা হয়েছিল। দূষণের প্রাথমিক কারণ ছিল নদীর তীরবর্তী শহর ও জনগোষ্ঠীর নর্দমা এবং জৈব স্রাব। দূষণের প্রধান অবদান রাখে মিসা নদী, দিজু নদীর প্রবাহ এবং নগাঁও শহরে বর্জ্য পদার্থ। মিসা মহা মৃত্যুঞ্জয় মন্দির কলিয়াবর মহাবিদ্যালয় "Pollution Control Board Assam Conservation of river Kolong at Nagaon" (পিডিএফ)। সংগ্রহের তারিখ ২৪ এপ্রিল ২০১৮।
বেকি নদী

বেকি নদী (ভূটানে কুড়িসু নদী নামেও পরিচিত, অসমীয়া: বেকী নদী ) শক্তিশালী ব্রহ্মপুত্র নদের ডানপাশের এক শাখা নদী যা ভুটান থেকে উতসারিত হয় তবে একটি বড় অংশ ভারতের আসামে প্রবাহিত হয়। জাতীয় সড়ক ৩১-য়ের উপরে অবস্থিত সেতুগুলি থেকে নদীটির ও তার আশেপাশের প্রাকৃতিক পরিবেশের সুন্দর দৃশ্য দেখা যায়। বেকি নদীর নামের উতপত্তি বোরো ভাষায় বেঁকি শব্দ থেকে। বোড়ো ভাষায় বেঁখী ( বোড়ো: बेंखी ) মানে বাঁক। বেকি নদী হিমালয়ের একটি হিমবাহ থেকে উতসারিত। হিমবাহের অবস্থান ২৬°২০'০০"উত্তর অক্ষাংশ এবং ৯০°৫৬'০০ পূর্ব দ্রাঘিমার মধ্যে অবস্থিত। এরপরে এটি দক্ষিণ দিকে প্রবাহিত হয়ে ভারতের ব্রহ্মপুত্র নদী অববাহিকায় যোগদান করে। অবশেষে ব্রহ্মপুত্র বাংলাদেশে প্রবাহিত হয়ে বঙ্গোপসাগরে প্রবাহিত হয়। "Brahmaputrap; Water Resources Information System of India"। India-WRIS। ১২ মে ২০১৭ তারিখে মূল থেকে আর্কাইভ করা। সংগ্রহের তারিখ ১৩ মে ২০১৭।  "Beki River (in Bhutaneese: Kurissu river)"। Wikimapia। সংগ্রহের তারিখ ১৩ মে ২০১৭।  Kalita, Gaurab; Sarma, Pradip (২৩ জানুয়ারি ২০১৫)। "Ichthyofaunal diversity, status and Anthropogenic stress of Beki River, Barpeta, Assam" (পিডিএফ)। International Journal of Fisheries and Aquatic Studies 2015; 2(4): 241–248। সংগ্রহের তারিখ ১৩ মে ২০১৭।
জিতেন্দ্রনাথ কুশারী

জিতেন্দ্রনাথ কুশারী (১৮৯৩ ― ২৪ ফেব্রুয়ারি ১৯৬৬) একজন ভারতীয় স্বাধীনতা সংগ্রামী, সমাজসেবী ও লেখক। জিতেন্দ্রনাথ ঢাকার বাহেরক গ্রামে জন্মগ্রহণ করেন। ময়মনসিংহের বিন্ধ্যবাসিনী স্কুল থেকে ১৯০৯ সালে এন্ট্রান্স পাশ করে কিছুদিন গোয়ালন্দ স্টীমার কোম্পানীতে কাজ করেন। বরিশালের বিখ্যাত ব্ৰজমোহন কলেজ থেকে এফ.এ. পাশ করেন ও ওই কলেজ থেকে ১৯১৬ সালে বিএ পাশ করে বিভিন্ন স্থানে শিক্ষকতার কাজ করেন। ছাত্রজীবন থেকে বিপ্লবী সংগঠনের সঙ্গে যুক্ত ছিলেন জিতেন্দ্রনাথ কুশারী। নোয়াখালিতে ভারত রক্ষা আইনে গ্রেপ্তার হয়ে খুলনা জেলায় অন্তরীণ থাকেন। ১৯১৯ সালে মুক্তি পেয়ে শিক্ষাগত যোগ্যতা গোপন রেখে কলিকাতার শ্ৰীগৌরাঙ্গ প্রেসে কম্পোজিটারের কাজ শেখেন এবং শ্যামসুন্দর চক্রবর্তীর সারভেন্ট পত্রিকায় সহকারী প্রেস ম্যানেজার হন। ভারতের জাতীয় কংগ্রেস দলের অন্যতম নেতা হিসাবে অসহযোগ আন্দোলনে যোগ দিয়ে নিজ গ্রামে ফিরে যান ও সিদ্ধেশ্বরী জাতীয় বিদ্যালয় প্রতিষ্ঠা করে প্রধান শিক্ষকের কাজ করতে থাকেন। তিনি সত্যাগ্ৰহেও যোগ দিয়ে কারাবাস করেন। ১৯২৩ খ্রীষ্টাব্দে বাহেরক সত্যাশ্রম প্ৰতিষ্ঠা করেন। ১৯৩০ ও ১৯৩২ সালে পুনরায় আন্দোলনে যোগ দিয়ে কারারুদ্ধ হন। ১৯৩৭ সালে কংগ্রেসের ঢাকা রাষ্ট্ৰীয় (জেলা) সমিতির সভাপতি হন। ১৯৪২ এ ভারত-ছাড় আন্দোলন চলাকালীন নিরাপত্তা আইনে বন্দী হন বরিশাল থেকে। স্বাধীনতার পরে ১৯৪৮ ও ১৯৪৯ সালে শান্তিনিকেতন এবং সেবাগ্রামে অনুষ্ঠিত বিশ্বশান্তি সম্মেলনে প্ৰতিনিধিরূপে উপস্থিত থাকেন। ১৯৫০ সালে তিনি পশ্চিমবঙ্গে চলে আসেন। কলকাতায় স্বরাজ পত্রিকার সম্পাদনা ও কোন্নগর নবগ্রামে শিক্ষকতা করতেন। কিছুদিন ধুবুলিয়া ক্যাম্পের কমান্ড্যান্ট ছিলেন তিনি। পথের সন্ধানে গান্ধীজী স্মরণে Sāhityika barshapañji। Puśtaka Bipaṇi।  Saṃbāda-sāmaẏikapatre Bhārata chāṛo āndolana। Paścimabaṅga Bāṃlā Ākādemi। ২০০৪। আইএসবিএন 978-81-7751-113-0।  বসু, অঞ্জলি; সেনগুপ্ত, সুবোধচন্দ্র, সম্পাদকগণ, প্রথম খন্ড (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ১৭৬। আইএসবিএন 978-8179551356। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) "কংগ্রেস পার্টি, বরিশাল - Barisalpedia"। www.barisalpedia.net.bd। ২০২১-০৫-০৮ তারিখে মূল থেকে আর্কাইভ করা। সংগ্রহের তারিখ ২০২১-০৫-০৮।
ক্যালগারি ইসলামিক স্কুল

ক্যালগারি ইসলামিক স্কুল কানাডার অ্যালবার্টা প্রদেশের ক্যালগারি শহরের উত্তর-পূর্ব অঞ্চলে অবস্থিত একটি শিক্ষাপ্রতিষ্ঠান। স্কুলটিকে কখনও কখনও সংক্ষেপে "সিআইএস" বলা হয়। স্কুলটি আকরাম জুমুয়া মসজিদের সাথে সংযুক্ত (এটি এনই মসজিদ নামেও পরিচিত)। স্কুলটি কিন্ডারগার্টেন গ্রেড থেকে দ্বাদশ শ্রেণী পর্যন্ত পড়ায় এবং স্কুলের মধ্যে একটি ডে-কেয়ারও (শিশু যত্ন কেন্দ্র) রয়েছে। যারা কুরআন মুখস্থ করতে চায় তাদের জন্য বিদ্যালয়ের মধ্যে একটি তাহফিজ বা কুরআন মুখস্থকরণ কার্যক্রম রয়েছে পাশাপাশি তাদের স্বাভাবিক শিক্ষা সম্পন্ন করার ব্যবস্থা রয়েছে। একাডেমিক পাঠ্যক্রম ছাড়াও বিদ্যালয়টি আরবি, কুরআনিক স্টাডিজ এবং ইসলামিক স্টাডিজ পড়ায়। স্কুলটিতে ৯০০ এরও বেশি শিক্ষার্থী রয়েছে এবং শিক্ষার্থীদের ধরন বৈচিত্র্যময়। অনেক শিক্ষার্থীরা মধ্যপ্রাচ্য এবং দক্ষিণ এশিয়ার অনেক দেশ থেকে এসেছে। মিঃ রমি এলহামালভী স্কুলটির অধ্যক্ষ হিসাবে দায়িত্ব পালন করছেন। ১৯৯২ সালে ক্যালগারি ইসলামিক স্কুলটি প্রতিষ্ঠিত হয়েছিল। ২০১৫ সালের জুলাই মাসে ক্যালগারি ইসলামিক স্কুল এবং মুসলিম কমিউনিটি ফাউন্ডেশন অফ ক্যালগারি (এমসিএফসি) প্যালিসার আঞ্চলিক বিদ্যালয়ের সাথে প্যালিসারের মধ্যে একটি বিকল্প স্কুল কার্যক্রম হওয়ার জন্য একটি চুক্তি করে। এই অংশীদারত্বটি ক্যালগারি ইসলামিক স্কুলের জন্য ধর্মীয় ও সাংস্কৃতিক বিশ্বাস এবং মূল্যবোধকে সম্মান জানিয়ে শিক্ষার্থীদের জন্য শিক্ষাগত সুযোগগুলি আরও উন্নত করার দুর্দান্ত সুযোগ নিয়ে এসেছে। "Contact"। www.akramjomaa.ca। সংগ্রহের তারিখ ২০২১-০৫-০৮।  "About-OUR HISTORY"। www.akramjomaa.ca। সংগ্রহের তারিখ ২০২১-০৫-০৮।  "About - OUR STUDENTS"। www.akramjomaa.ca। সংগ্রহের তারিখ ২০২১-০৫-০৮।  "Calgary Islamic school draws 100-deep lineup"। CBC News। ২৮ জানুয়ারি ২০১১। সংগ্রহের তারিখ ১৮ ডিসেম্বর ২০১১।  "Our Staff"। www.akramjomaa.ca। সংগ্রহের তারিখ ২০২১-০৫-০৮।  "Our school"। ২০১৬-০৩-২৯ তারিখে মূল থেকে আর্কাইভ করা। সংগ্রহের তারিখ ২০১৬-০৩-২৭।  ক্যালগারি ইসলামিক স্কুল
কপিলি নদী

কপিলি নদী (কপিল ঋষির নামে নামাঙ্কিত) উত্তর-পূর্ব ভারতের একটি আন্তঃরাজ্য নদী। নদীটি মেঘালয় এবং আসাম রাজ্যের মধ্যে দিয়ে প্রবাহিত এবং আসাম রাজ্যে ব্রহ্মপুত্র নদের দক্ষিণ তীরের বৃহত্তম উপনদী। কপিলির উত্স মেঘালয় মালভূমিতে এবং তারপর এটি মধ্য আসাম এবং আসামের পার্বত্য জেলাগুলির মধ্য দিয়ে প্রবাহিত হয়ে ব্রহ্মপুত্রের সাথে মিলেছে। আসামে এটি কারবি আংলং, ডিমা হাসাও, কামরূপ এবং নগাঁও জেলার মধ্যে দিয়ে প্রবাহিত। নদীটির দৈর্ঘ্য ২৯০ কিলোমিটার (১৮০ মা) এবং এর অববাহিকা ১৬,৪২০ বর্গকিলোমিটার (৬,৩৪০ মা২)। এর গতিপথে কয়েকটি দর্শনীয় জলপ্রপাতের দেখা পাওয়া যায় Mahanta, Kashyap (নভেম্বর–ডিসেম্বর ২০১২)। "Structural Formation & Seismicity of Kopili Fault Region in North- East India and Estimation of Its Crustal Velocity": 4699–4700।  Das, Bubul (মে ২০১২)। "A Comparison of Fish Diversity of Kopili and Jamuna Rivers of Karbi Anglong District, Assam" (পিডিএফ)। 1: 22–23। ১৯ অক্টোবর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ সেপ্টেম্বর ২০১৩।  "Jaintia Hills"। Encyclopædia Britannica। সংগ্রহের তারিখ ১৮ সেপ্টেম্বর ২০১৩।
আব্দুল জব্বার সরকারি কলেজ

আব্দুল জব্বার সরকারি কলেজ বাংলাদেশের ভোলা জেলার বোরহানউদ্দিন উপজেলার অন্তর্গত একটি সরকারি শিক্ষা প্রতিষ্ঠান। ১৯৭২ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে। কলেজটি ১৯৭২ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৮ সালে বি.এ(পাস) কোর্স ও ২০১৪ সালে স্নাতক শ্রেনী খোলা হয়। ১ জানুয়ারি ১৯৮০ (1980-01-01) তারিখে কলেজটিকে প্রথম এমপিওভুক্ত করা হয়। "বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস)"। www.banbeis.gov.bd। ২০২১-০১-২৬ তারিখে মূল থেকে আর্কাইভ করা। সংগ্রহের তারিখ ২০২১-০১-২৪।  "সরকারি কলেজের তালিকা"। www.banbeis.gov.bd। সংগ্রহের তারিখ ২০২১-০১-২৪। [স্থায়ীভাবে অকার্যকর সংযোগ]
সিলভেস্টার স্ট্যালোন

সিলভেস্টার স্ট্যালোন (ইংরেজি: Sylvester Stallone; জন্ম: ৬ জুলাই, ১৯৪৬) হচ্ছেন একজন মার্কিন অভিনেতা ও চলচ্চিত্র পরিচালক। তিনি রকি মুভি সিরিজে অভিনয় করে বেশ সাড়া তৈরি করেন। সিলভেস্টার স্ট্যালোনের রকি সিরিজের সর্বশেষ চলচ্চিত্রটি হচ্ছে রকি বাল্বোয়া। ছবিতে রকি চরিত্রটিকে একজন আন্ডারডগ মুষ্টিযোদ্ধা হিসাবে দেখানো হয়। এছাড়াও তিনি র‍্যাম্বো চরিত্রের জন্যও বিখ্যাত। এখনো পর্যন্ত ৬টি রকি ও ৪টি র‍্যাম্বো ফিল্ম হয়েছে। সর্বশেষ র‍্যাম্বো ফিল্মটির নাম জন র‍্যাম্বো/র‍্যাম্বো ৪ বা র‍্যাম্বো। Some sources indicate he was born as Michael Sylvester Gardenzio Stallone "Sylvester Stallone (estimated) Net Worth", www.therichest.com, published 11-05-2015. Retrieved 11-05-2015. উইকিমিডিয়া কমন্সে সিলভেস্টার স্ট্যালোন সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে সিলভেস্টার স্ট্যালোন (ইংরেজি)